OpenLLM-France/wikimedia huggingface dataset:
# Golegã

Golegã és un municipi portuguès, situat al districte de Santarém, a la regió d'Alentejo i a la subregió de Lezíria do Tejo. L'any 2006 tenia 5.589 habitants. Limita al nord-oest amb Vila Nova da Barquinha, a l'est i sud-est amb Chamusca, a l'oest amb Santarém i al nord-oest amb Torres Novas i amb Entroncamento.

## Població

Població del municipi de Golegã (1801 – 2004) :
| 1801 | 1849 | 1900 | 1930 | 1960 | 1981 | 1991 | 2001 | 2004 |
| 2 452 | 2 866 | 5 694 | 6 325 | 6 150 | 5 963 | 6 072 | 5 710 | 5 629 |

## Freguesies

* Azinhaga
* Golegã
# Xifratge dels Templers

El xifratge dels Templers és un xifratge per substitució associant a cada lletra un símbol, que se sol associar a l'Orde del Temple tot i que el seu origen és desconegut, igual que la seva relació amb l'orde.
Aquest xifratge utilitza diverses variants de la creu de Malta. L'alfabet es divideix en dues sèries, sent la lletra N el punt central. A cada una de les lletres de la primera sèrie se l'associa un símbol, que serà el mateix per a la segona sèrie de lletres però amb un punt per diferenciar-les.

## Referències

* ↑ (anglès) «Templar Cipher». Grand Lodge of British Columbia and Yukon. [Consulta: 12 desembre 2020].
# Kappa del Bover

Kappa del Bover (κ Bootis) és una estrella doble a la constel·lació del Bover. Porta el nom tradicional Asellus Tertius (del llatí "tercer cadell de l'ase"), i la designació de Flamsteed 17 Bootis. Les components són separades per una distància angular de 13,5 segons d'arc, visible amb un petit telescopi. Kappa del Bover és a aproximadament 155 anys-llum de la Terra.
Aquesta estrella, també coneguda com a Asellus Tertius, amb els altres Aselli (θ Boo, ι Boo) i λ Boo, eren Aulād al Dhiʼbah (أولاد الضّباع - aulād al dhiʼba), "Els petits de les Hienes".
En xinès, 梗河 (Tiān Qiāng), significant Llança, fet referència a un asterisme constituït de κ (en realitat κ²) Bootis, ι Bootis i θ Bootis. Per consegüent, κ Bootis és dita 天槍一 (Tiān Qiāng yī, la primera estrella de la Llança).
K¹ del Bover és una estrella binària espectroscòpica.
K² del Bover és classificada com estrella variable del tipus Delta Scuti amb un període de 1,08 hores. La seva lluminositat varia entre les magnitudes +4,50 i +4,58

## Referències

* ↑ «The Physical Basis of Luminosity Classification in the Late A-, F-, and Early G-Type Stars. I. Precise Spectral Types for 372 Stars» (en anglès). Astronomical Journal, 4, 01-04-2001, pàg. 2148–2158. DOI: 10.1086/319956.
* 1 2 3 4 5 6 7 Afirmat a: Gaia Data Release 2. Indicat a la font segons: SIMBAD. Llengua del terme, de l'obra o del nom: anglès. Data de publicació: 25 abril 2018.
* ↑ Afirmat a: Catalogue of Stellar Photometry in Johnson's 11-color system. Indicat a la font segons: SIMBAD. Llengua del terme, de l'obra o del nom: anglès. Data de publicació: 2002.
* ↑ «Rotational velocities of A-type stars. IV. Evolution of rotational velocities» (en anglès). Astronomy and Astrophysics, 01-01-2012. DOI: 10.1051/0004-6361/201117691.
* ↑ «Rotational velocities of A-type stars in the northern hemisphere. II. Measurement of v sin i» (en anglès). Astronomy and Astrophysics, 3, 01-10-2002, pàg. 897-911. DOI: 10.1051/0004-6361:20020943.
* ↑ «Lithium and metallicity in the Ursa Major group» (en anglès). Letters of the Astrophysical Journal, 1988, pàg. 749–758. DOI: 10.1086/166045.
* ↑ Star Name - R.H.Allen p.105
* ↑ «Asellus Tertius». [Consulta: 6 setembre 2017].
* ↑ R. H., Allen. Dover Publications Inc. . ISBN 0-486-21079-0.
* ↑ (xinès) 中國星座神話, written by 陳久金. Published by 台灣書房出版有限公司, 2005, ISBN 978-986-7332-25-7
* ↑ (xinès) 香港太空館 - 研究資源 - 亮星中英對照表 Arxivat 2010-08-11 a Wayback Machine., Hong Kong Space Museum. Accessed on line November 23, 2010.

## Enllaços externs

* HR 5329
* HR 5328
* CCDM J14135+5147
* Imatge Kappa Bootis
# São Lourenço (São Filipe)

São Lourenço és una freguesia (parròquia civil) de Cap Verd. Cobreix la part nord del municipi de São Filipe. La freguesia consta dels següents assentaments:
* Achada Mentirosa (pob: 344)
* As Hortas (pob: 380)
* Campanas Baixo (pob: 783)
* Campanas Cima (pob: 375)
* Chã de Monte (pob: 118)
* Curral Grande (pob: 398)
* Galinheiro (pob: 877)
* Inhuco (pob: 517)
* Lomba (pob: 731)
* Monte Tabor (pob: 170)
* Pedro Homem (pob: 315)
* Pico Gomes (pob: 118)
* Ponta Verde (pob: 1,072)
* Ribeira Filipe (pob: 548)
* Santo António (pob: 530)
* São Domingos (pob: 315)
* São Jorge (pob: 635)
* Velho Manuel (pob: 604)

## Esports

La União de São Lourenço és l'equip de futbol de la parròquia i té la base al llogaret de Curral Grande.
# Viktors Dobrecovs

Viktors Dobrecovs (nascut el 9 de gener de 1977) és un exfutbolista letó que jugava com a davanter. Actualment, és entrenador del club FK Atlantas.

## Guardons

* Màxim golejador de la Virsliga (4):
   * 1998, 1999, 2003, 2005

## Enllaços externs

* Viktors Dobrecovs a National-Football-Teams.com (anglès)
# Sotiates

Els sotiates (en llatí Sotiates o Sontiates) eren un poble aquità amb influència celta. Eren veïns dels elusates (amb centre a la ciutat de Eause). La seva capital era Sotium (moderna Sòs) i vivien cap al Gabarret. Al país hi havia mines de coure.

## Història

L'any 56 aC Juli Cèsar va enviar al legat Publi Licini Cras Dives a Aquitània. Cras va entrar al seu territori després d'haver fet provisió d'homes, i va ser el primer poble d'Aquitània a ser atacat. Els sotiates van atacar amb la seva cavalleria la columna romana en marxa, confiant en una ràpida victòria ja que en un període anterior els havien fet fora, però els romans van contraatacar i van vèncer. La capital va oferir certa resistència i Cras va haver de construir torres d'assalt que des de l'interior de la ciutat feien caure construint mines per sota d'elles. Finalment es van rendir. El seu cap Adiatuanus va intentar fugir amb 600 guerrers anomenats solduris però els romans el van detenir després d'una dura lluita, i tot i així va obtenir les mateixes condicions de rendició que la resta que s'havia quedat a la ciutat.

## Notes

* ↑ Segons Juli Cèsar, els solduris eren soldats que havien establert un pacte amb el seu cap, semblant a la devotio, on es comprometien a compartir el seu destí si moria. Si no els matava l'enemic queien per la seva pròpia mà.

## Referències

* ↑ Cèsar, Juli. «Llibre III, XX.2». A: Guerra de les Gàl·lies (en llatí i català). Traducció: Icart, Joaquim. 3 vol. Barcelona: Fundació Bernat Metge, 1974, p. 170. DL B. 48252-1974. ISBN 8472250938.
* ↑ Achille Luchaire, Études sur les idiomes pyrénéens de la région française, p.39
* ↑ Cèsar. De Bello Gallico, III, 40
* ↑ Smith, William (ed.). «Sotiates». Dictionary of Greek and Roman Geography (1854). [Consulta: 24 febrer 2021].
# Llengua de signes àzeri

La llengua de signes àzeri (àzeri: Azərbaycan işarət dili, AİD) és la llengua de signes de les persones sordes a l'Azerbaidjan. Igual que altres llengües de signes, l'AİD té una gramàtica única que és diferent de les altres llengües de signes utilitzades a la regió del Caucas. Encara que hi ha aproximadament 78.000 persones sordes a l'Azerbaidjan, la majoria utilitzen la llengua de signes turca (TİD) com la seva principal llengua de signes.
La llengua de signes àzeri no té cap codi lingüístic. No està reconeguda com a llengua oficial per Azerbaidjan.
La llengua de signes àzeri es basa en la llengua de signes russa (RSL) i està relacionada amb la llengua de signes turca (TİD).

## Història

Hi ha una quantitat significativa de persones sordes a l'Azerbaidjan. La més famosa va ser Bahruz Kangarli (es), un pintor i artista gràfic àzeri. Hi ha dues escoles per a sords a Azerbaidjan que només atenen membres de la comunitat sorda àzeri. Encara que la seva llengua de signes no està reconeguda com a llengua oficial, la comunitat de sords de l'Azerbaidjan és membre de la Federació Mundial de Sords (WDF). A les conferències i reunions internacionals s'utilitza la llengua de signes russa (RSL) en lloc de la llengua de signes àzeri (AİD).

## Referències

* 1 2 3 4 «Deaf cultures and Sign Languages of the world: Azerbaijan (Azərbaycan)» (en anglès). www.theinterpretersfriend.org. [Consulta: 1r setembre 2024]. «Azerbaijan Deaf Society is a member of the World Federation of the Deaf (WFD), an international, non-governmental, central organization of national associations of the Deaf.»
* 1 2 «Презентация обновленного сайта jestdili.az» (en anglès). karlaradestek.org, 2024. [Consulta: 1r setembre 2024].
* ↑ «Azerbaijan's Most Prolific Painter» (en anglès). Azerbaijan International, Estiu 1999, pàg. 26 [Consulta: 1r setembre 2024].
# Gran Premi del Brasil del 1999

Resultats del Gran Premi de Brasil de Fórmula 1 de la temporada 1999, disputat al circuit de Interlagos, l'11 d'abril del 1999.

## Resultats

| Pos | No | Pilot | Equip | Voltes | Temps/ Retirada | Pos. de sortida | Punts |
| 1 | 1 | Mika Häkkinen | McLaren - Mercedes | 72 | 1h 36' 03. 785 | 1 | 10 |
| 2 | 3 | Michael Schumacher | Ferrari | 72 | + 4.925 s | 4 | 6 |
| 3 | 8 | Heinz Harald Frentzen | Jordan - Mugen - Honda | 71 | + 1 Volta | 8 | 4 |
| 4 | 6 | Ralf Schumacher | Williams - Supertec | 71 | + 1 Volta | 11 | 3 |
| 5 | 4 | Eddie Irvine | Ferrari | 71 | + 1 Volta | 6 | 2 |
| 6 | 18 | Olivier Panis | Prost - Peugeot | 71 | + 1 Volta | 12 | 1 |
| 7 | 10 | Alexander Wurz | Benetton - Playlife | 70 | + 2 Voltes | 9 | |
| 8 | 15 | Toranosuke Takagi | Arrows | 69 | + 3 Voltes | 19 | |
| 9 | 21 | Marc Gené | Minardi - Ford | 69 | + 3 Voltes | 20 | |
| Ret | 14 | Pedro de la Rosa | Arrows | 52 | Hidràulics | 17 | |
| Ret | 22 | Jacques Villeneuve | BAR - Supertec | 49 | Hidràulics | 21 | |
| Ret | 5 | Alessandro Zanardi | Williams - Supertec | 43 | Caixa canvi | 16 | |
| Ret | 16 | Rubens Barrichello | Stewart - Ford | 42 | Motor | 3 | |
| Ret | 12 | Pedro Diniz | Sauber - Petronas | 42 | Col·lisió | 15 | |
| Ret | 9 | Giancarlo Fisichella | Benetton - Playlife | 38 | Embragatge | 5 | |
| Ret | 20 | Stéphane Sarrazin | Minardi - Ford | 31 | Virolla | 18 | |
| Ret | 11 | Jean Alesi | Sauber - Petronas | 27 | Caixa canvi | 14 | |
| Ret | 2 | David Coulthard | McLaren - Mercedes | 22 | Caixa canvi | 2 | |
| Ret | 19 | Jarno Trulli | Prost - Peugeot | 21 | Caixa canvi | 13 | |
| Ret | 17 | Johnny Herbert | Stewart - Ford | 15 | Hidràulics | 10 | |
| Ret | 7 | Damon Hill | Jordan - Mugen - Honda | 10 | Col·lisió | 7 | |
| NVQ | 23 | Ricardo Zonta | BAR - Supertec | | No qualificat | | |

## Altres

* Pole: Mika Häkkinen 1' 16. 568
* Volta ràpida: Mika Häkkinen 1' 18. 448 (a la volta 70)

## Referències

* «La web Oficial de la Fórmula 1». [Consulta: 03 - 04 - 2010].
# Sabí (jurista)

Sabí (en llatí Sabinus) va ser un jurista romà de rang consular que va viure en temps d'Elagàbal.
L'emperador el va fer matar per un centurió per haver-se quedat a la ciutat, però el militar, que era sord, va comprendre malament l'ordre i el va fer únicament sortir de la ciutat. Ulpià va comentar una obra seva segons Lampridi. Aquest autor també diu que era consiliarii (conseller) d'Alexandre Sever un "Fabi Sabí, fill de l'il·lustre Sabí", que seria aquest personatge, probablement un destacat jurista.

## Referències

* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 688.
Viccionari
# Wiilwaal

Wiilwaal (també conegut com a Xirsi) (1801-1864) fou un cap (garaad o garad) del clan jidwaq dels ogadenis, que va governar la vall del Jarar, a la regió de Jijiga (avui a Etiòpia), fins al 1864. Va fundar el clan dels bartire i per això el seu domini és conegut com a Sultanat de Bartire.
És famós per les seves paràboles escrites, pel seu temperament violent i per les seves tendències autoritaris, i per haver rebutjat a l'explorador Richard Burton al que va rebre el garaad Adan a petició del sultà Sharmaarke de Zeila. Fou també un gran cap guerrer.
Se li atribueix la fundació de la ciutat de Jijiga.
# Varhaňovce

Varhaňovce és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1393.
# Kawazulita

La kawazulita és un mineral de la classe dels sulfurs, que pertany al grup de la tetradimita. Rep el nom de la mina Kawazu, al Japó, la seva localitat tipus.

## Característiques

La kawazulita és un sulfur de fórmula química Bi₂Te₂Se. Cristal·litza en el sistema trigonal. La seva duresa a l'escala de Mohs és 1,5.
Segons la classificació de Nickel-Strunz, la kawazulita pertany a «02.DC - Sulfurs metàl·lics, amb variable proporció M:S» juntament amb els següents minerals: hedleyita, ikunolita, ingodita, joseïta-B, laitakarita, nevskita, paraguanajuatita, pilsenita, skippenita, sulfotsumoïta, tel·lurantimoni, tel·lurobismutita, tetradimita, tsumoïta, baksanita, joseïta-C, protojoseïta, sztrokayita, vihorlatita i tel·luronevskita.

## Formació i jaciments

Va ser descoberta a la mina Kawazu, situada a la ciutat de Shimoda, a la Prefectura de Shizuoka de la regió de Chubu (Japó). Tot i no tractar-se d'una espècie gaire habitual, ha estat descrita en indrets d'arreu del planeta incloent tots els continents tret de l'Antàrtida.

## Referències

* ↑ «Kawazulite» (en anglès). Mindat. [Consulta: 1r juny 2019].
# Goliathus regius

Goliathus regius és una espècie de coleòpter que pertany a la família Scarabaeidae. L'espècie és present en diferents països de l'Àfrica tropical occidental com ara Burkina Faso, Ghana, Costa d'Ivori, Nigèria i Sierra Leone.

## Descripció

Goliathus regius és molt similar al Goliathus goliatus tant en caràcters estructurals com en color. És una de les espècies més grosses del gènere Goliathus, amb una longitud corporal d'entre 50 i 110 mil·límetres en mascles. El cos és ampli i pla. L'èlitre és blanquinós amb un patró complex de marques negres i el protòrax (escut toràcic) té una gran franja longitudinal negra. El cap presenta el banyam en forma de Y en mascles, usada en enfrontaments amb altres mascles. Les cames són llargues, potents i de color negre. Les femelles tenen dues espigues punxegudes a l'exterior de les tibies. Malgrat el seu cos gros, aquests escarabats volen bé. Tenen un parell d'ales secundàries gran i membranoses. Quan no s'utilitzen, aquestes ales queden completament plegades per sota de l'èlitre. Aquests escarabats s'alimenten principalment de saba i fruits.

## Cicle de vida

Les larves viuen al sòl i necessiten una dieta rica en proteïnes, ja que creixen molt ràpidament. En captivitat, poden alimentar-se de menjar comercial per a gats i gossos. Fins i tot en condicions òptimes, les larves necessiten aproximadament 4 mesos per madurar completament, la qual cosa correspon ' la durada de la temporada de pluges dels seus hàbitats originals. Les larves poden arribar a tenir una longitud d'uns 130 mil·límetres i un pes d'uns 100 grams. Quan s'arriba a la mida màxima, la larva construeix una cambra pupal en la qual tindrà lloc la metamorfosi. En aquesta etapa passen la major part de l'estació seca. L'adult no apareix fins després de l'arribada de les pluges. En captivitat, els adults poden viure més d'un any, però en la vida salvatge l'esperança de vida és, probablement, més curta.

## Galeria

* Goliatus regius, comparació amb un ratolí.
* Mascle

## Referències

* ↑ «Goliathus - Goliathus regius». [Consulta: 26 juny 2019].
* 1 2 Klug, J.C.F. «Verzeichniss von Thieren und Pflanzen, welche auf einer Reise um die Erde gesammelt wurden.». A.Erman. V.Insekten (Coleoptera), 1835.
* ↑ Le Gall, Philippe «[https://www.researchgate.net/profile/Philippe_Le_Gall/publication/268074816_Affinites_biogeographiques_des_Insectes_du_Dahomey_gap_presence_d'une_population_de_Goliathus_goliatus_Linne_1771_au_Benin_Coleoptera_Scarabaeidae_Cetoniinae/links/562cba6f08ae04c2aeb4895b.pdf Affinités biogéographiques des Insectes du "Dahomeygap" :présence d'une population de Goliathus goliatus Linné, 1771, au Bénin (Coleoptera, Scarabaeidae, Cetoniinae)]». Bulletin de la Société entomologique de France, 2010, pàg. 115.
* ↑ Cloudsley-Thompson, J. L.. Spiders, Scorpions, Centipedes and Mites: The Commonwealth and International Library: Biology Division (en anglès). Elsevier, 2015-05-11. ISBN 9781483139678.
* ↑ «Goliathus - Goliathus breeding manual». [Consulta: 26 juny 2019].
# Sabèl·lides

Els sabèl·lides (Sabellida) són un ordre d'anèl·lids poliquets de la subclasse Sedentaria.

## Característiques

Els sabèl·lides són poliquets amb el cos allargat dividit en regió toràcica i abdominal. Presenten una corona de filaments branquials al voltant de la boca que actua com un òrgan filtrador i respiratori. Els parapodis són birramis, amb quetes simples. Hi ha espècies tubícoles; el tub pot ser membranós, com per exemple en els sabèl·lids i els siboglínids, o calcari, com els serpúlids; també ha espècies que no fan tubs, com ara Amphiglena mediterranea. Alguns tenen un opercle per a tapar l’obertura del tub quan l'animal es retreu.

## Taxonomia

L'ordre inclou 1.381 espècies en quatre famílies:
* Família Fabriciidae Rioja, 1923
* Família Sabellidae Latreille, 1825
* Família Serpulidae Rafinesque, 1815
* Família Siboglinidae Caullery, 1914 (abans Pogonophora)

## Referències

* ↑ «WoRMS - World Register of Marine Species - Sabellida» (en anglès). [Consulta: 11 febrer 2021].
* ↑ «ITIS Standard Report Page: Sabellida». [Consulta: 11 febrer 2021].
* ↑ Alos, C. 1991. Els anèl·lids poliquets. Història Natural dels Països Catalans, 8.
* ↑ «WoRMS - World Register of Marine Species - Taxonomic tree». [Consulta: 11 febrer 2021].
# Wolfersdorf

Wolfersdorf (en alsacià Wolferschdorf) és un municipi francès, situat a la regió del Gran Est, al departament de l'Alt Rin. L'any 2005 tenia 380 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 272 | 284 | 245 | 309 | 314 | 351 |

## Administració

Llista d'alcaldes :
| Període | Identitat | Partit |
| 2001- | Denis Salomon | |
# Villanueva de San Carlos

Villanueva de San Carlos és un municipi de la província de Ciudad Real a la comunitat autònoma de Castella-La Manxa.

## Demografia

Evolució demogràfica :
| 1991 | 1996 | 2001 | 2004 |
| 492 | 5.792 | 448 | 418 |

## Vegeu també

* Belvís (Ciudad Real)
# Karin Johansson

Karin Johansson (Lidköping, 4 d'octubre de 1984) és una esportista sueca que va competir en piragüisme en la modalitat d'aigües tranquil·les, guanyadora d'una medalla de bronze al Campionat Mundial de Piragüisme de 2006, en la prova de K4 200 m, i tres medalles en el Campionat Europeu de Piragüisme entre els anys 2005 i 2007.

## Palmarès internacional

Campionat Mundial :
| Any | Lloc | Medalla | Competició |
| 2006 | Szeged ( Hongria) | 3 | K4 200 m |
| Campionat Europeu ||||
| Any | Lloc | Medalla | Competició |
| 2005 | Poznań ( Polònia) | 3 | K4 200 m |
| 2006 | Račice ( Txèquia) | 3 | K4 200 m |
| 2007 | Pontevedra ( Espanya) | 3 | K4 200 m |

## Referències

* ↑ «Karin Johansson» Arxivat 2012-12-18 a Wayback Machine. en Sports-reference.com (SR/Olympic Sports) (en anglès).
* ↑ «Karin Johansson» en Canoeresults.eu (en anglès).

## Enllaços externs

* Lista de medallistas olímpicos y mundiales en piragüismo (1936-2007): parte 1, parte 2. Federación Internacional de Piragüismo (anglès)
# Soto (Cerro Largo)

Soto és una entitat de població de l'Uruguai, al nord-est del departament de Cerro Largo. Té una població aproximada de 100 habitants, segons les dades del cens del 2004. És auna altitud de 130 metres sobre el nivell del mar.

## Referències

* ↑ Mapa, localització, clima i altres dades (anglès)
# Little Ferry

Little Ferry és una població dels Estats Units a l'estat de Nova Jersey. Segons el cens del 2008 tenia 10.477 habitants.

## Demografia

Segons el cens del 2000, Little Ferry tenia 10.800 habitants, 4.366 habitatges, i 2.785 famílies. La densitat de població era de 2.725,4 habitants/km².
Dels 4.366 habitatges en un 27,8% hi vivien nens de menys de 18 anys, en un 49,3% hi vivien parelles casades, en un 10,5% dones solteres, i en un 36,2% no eren unitats familiars. En el 31,2% dels habitatges hi vivien persones soles el 7,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,47 i el nombre mitjà de persones que vivien en cada família era de 3,16.
Per edats la població es repartia de la següent manera: un 20,2% tenia menys de 18 anys, un 7,4% entre 18 i 24, un 36,3% entre 25 i 44, un 23,6% de 45 a 60 i un 12,4% 65 anys o més.
L'edat mediana era de 37 anys. Per cada 100 dones de 18 o més anys hi havia 91,7 homes.
La renda mediana per habitatge era de 49.958 $ i la renda mediana per família de 59.176 $. Els homes tenien una renda mediana de 42.059 $ mentre que les dones 34.286 $. La renda per capita de la població era de 24.210 $. Aproximadament el 5,9% de les famílies i el 6,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Little Ferry». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 8 agost 2010].
* ↑ «Geographic Comparison Table- Little Ferry». American Fact Finder. Oficina del Cens dels Estats Units, 12-01-2010.
# Ghent (Kentucky)

Ghent és una població dels Estats Units a l'estat de Kentucky. Segons el cens del 2000 tenia 371 habitants.

## Demografia

Segons el cens del 2000, Ghent tenia 371 habitants, 125 habitatges, i 103 famílies. La densitat de població era de 198,9 habitants/km².
Dels 125 habitatges en un 36% hi vivien nens de menys de 18 anys, en un 56,8% hi vivien parelles casades, en un 15,2% dones solteres, i en un 17,6% no eren unitats familiars. En el 14,4% dels habitatges hi vivien persones soles el 6,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,97 i el nombre mitjà de persones que vivien en cada família era de 3,17.
Per edats la població es repartia de la següent manera: un 27,8% tenia menys de 18 anys, un 8,4% entre 18 i 24, un 29,1% entre 25 i 44, un 21,8% de 45 a 60 i un 12,9% 65 anys o més.
L'edat mediana era de 34 anys. Per cada 100 dones de 18 o més anys hi havia 94,2 homes.
La renda mediana per habitatge era de 37.917 $ i la renda mediana per família de 39.028 $. Els homes tenien una renda mediana de 32.031 $ mentre que les dones 17.813 $. La renda per capita de la població era de 17.106 $. Entorn del 8,6% de les famílies i el 12,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ghent». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Ghent». American Fact Finder. Oficina del Cens dels Estats Units, 12-01-2010.